text: ৩ সিটি'র নির্বাচন নিয়ে ইসির সন্তোষ প্রকাশ | national | bangladeshbani24.com
  প্রকাশ : ৩১ জুলাই, ২০১৮ ০২:১৭:৩২
  ৩ সিটি'র নির্বাচন নিয়ে ইসির সন্তোষ প্রকাশ
  বাংলাদেশ বাণী, নিজস্ব প্রতিবেদক : দেশের তিন সিটি কর্পোরেশন নির্বাচনের সার্বিক পরিস্থিতি নিয়ে সন্তোষ প্রকাশ করে প্রধান নির্বাচন কমিশনার (সিইসি) খান মো. নূরুল হুদা বলেছেন, সার্বিক বিবেচনায় তিন সিটি নির্বাচন ভালো হয়েছে। তিনি বলেন, 'বরিশাল সিটি কর্পোরেশন নির্বাচনে কিছু অনিয়ম হলেও বাকিগুলোতে শান্তিপূর্ণ ভোট হয়েছে।'
  আগারগাঁওয়ে নির্বাচন ভবনে তিন সিটি নির্বাচন নিয়ে সোমবার সন্ধ্যায় এক প্রতিক্রিয়ায় সিইসি বলেন, 'রাজশাহীর ১৩৮ কেন্দ্রের সবগুলোতে শান্তিপূর্ণ ভোট হয়েছে। সিলেটের ১৩৪ কেন্দ্রের মধ্যে দুইটি ছাড়া সবগুলোতে ভোট সুষ্ঠু হয়েছে। তবে বরিশালে ১২৩টি কেন্দ্রের মধ্যে বিক্ষিপ্ত ঘটনায় একটিতে ভোট স্থগিত করা হয়েছে। আর ১৫টি কেন্দ্রের ফলাফল স্থগিত করা হয়েছে।'